Държавен вестник, бр. 98, 2013 г., стр. 35

БРОЙ  98	
Д Ъ Р Ж А В Е Н  В Е С Т Н И К 	
СТР.  35  
(2) Протоколът се подписва от представител 
на оператора на съответната мрежа и от клиента 
или негов представител.
(3) При отсъствие на клиента при съставя-
нето на констативния протокол или при отказ 
от негова страна да го подпише констативният 
протокол се подписва поне от двама свидетели, 
които не са служители на оператора на съот-
ветната мрежа.
(4) В случаите по ал. 3 операторът на съответ-
ната мрежа изпраща констативния протокол на 
клиента с препоръчано писмо с обратна разписка.
(5) Когато при проверката се установи несъот-
ветствие на метрологичните и/или техническите 
характеристики на средството за търговско из-
мерване с нормираните, нарушения в целостта 
и/или функционалността на измервателната 
система, добавяне на чужд за системата елемент, 
средството за търговско измерване се демонтира 
и се поставя в безшевен чувал, който се затваря 
с пломба със знака на оператора на съответната 
мрежа и уникален номер. Номерът на пломбата 
и уникалният номер се записват в констативния 
протокол. Операторът на съответната мрежа 
изпраща демонтираното средство за търговско 
измерване на компетентния орган за метроло-
гичен надзор в срок до седем дни от датата на 
проверката.
(6) В случаите по ал. 5 операторът на съ-
ответната мрежа монтира изправни средства 
за търговско измерване. Когато при проверка 
се установи промяна на схемата на свързване, 
операторът на съответната мрежа възстановява 
правилната схема на свързване.
Чл. 48. (1) При липса на средство за търгов-
ско измерване, както и в случаите, когато при 
метрологичната проверка се установи, че сред-
ството за търговско измерване не измерва или 
измерва с грешка извън допустимата, операторът 
на съответната мрежа изчислява количеството 
електрическа енергия за период от датата на 
констатиране на неправилното/неточното из-
мерване или неизмерване до датата на монтажа 
на средството за търговско измерване или до 
предходната извършена проверка на средството 
за търговско измерване, но не по-дълъг от 90 
дни, както следва:
1. за битови клиенти:
а) при наличие на точен измерител коли-
чеството преминала електрическа енергия се 
изчислява като функция на измерителя, като 
се отчита класът на точност на средството за 
търговско измерване;
б) при липса на точен измерител количес­
твото електрическа енергия се изчислява като 
една трета от максималния ток на средството 
за търговско измерване при всекидневно осем-
часово ползване на електрическа енергия от 
клиента, а при липса на средство за търговско 
измерване корекцията се изчислява на базата 
на половината от пропускателната способност 
на присъединителните съоръжения (кабели, 
проводници), свързващи инсталацията на кли-
ента с разпределителната мрежа, при ежедневно 
8-часово натоварване;
2. за небитови клиенти:
а) при наличие на точен измерител коли-
чеството преминала електрическа енергия се 
изчислява като функция на измерителя, като 
се отчита класът на точност на средството за 
търговско измерване;
б) при липса на точен измерител количеството 
електрическа енергия се изчислява като една тре-
та от пропускателната способност на средството 
за търговско измерване, а при липса на средство 
за търговско измерване – по една втора от про-
пускателната способност на присъединителните 
съоръжения (кабели, проводници), свързващи 
инсталацията на клиента със съответната мрежа, 
при ежедневно 10-часово натоварване.
(2) Когато при проверка на измервателната 
система се установи промяна на схемата за свърз-
ване, корекцията по ал. 1 се извършва само въз 
основа на констативен протокол за установяване 
намесата в измервателната система, който от-
говаря на изискванията по чл. 47 и е съставен 
в присъствието на органите на полицията и е 
подписан от тях.
Чл. 49. (1) При повреда или неточна работа 
на тарифния превключвател, поради която из-
ползваната електрическа енергия се измерва, но 
не се регистрира точно по съответните тарифи, 
избрани от клиента, отчетената електрическа 
енергия се разпределя на база на аналогичен 
предходен период. При липсата на такъв коли-
чествата се коригират по следния начин:
1. при измерване на 2 тарифни зони – в съ-
отношение 60 на сто за дневна зона и 40 на сто 
за нощна;
2. при измерване на 3 тарифни зони – в съ-
отношение 20 на сто за върхова зона, 55 на сто 
за дневна зона и 25 на сто за нощна зона.
(2) Корекциите по ал. 1 се извършват за пе-
риод от датата на установяване на повреда или 
неточна работа на тарифния превключвател до 
датата на отчетен период с коректно измерване, 
но за не повече от 90 дни.
Чл. 50. В случаите на установяване на несъ-
ответствие между данните за параметрите на 
измервателната група и въведените в информа-
ционната база данни за нея, водещо до непра-
вилно изчисляване на използваните от клиента 
количества електрическа енергия, операторът на 
съответната мрежа коригира количествата елек-
трическа енергия като разлика между отчетеното 
количество електрическа енергия и преминалите 
количества електрическа енергия за времето от 
допускане на грешката до установяването є, но 
за период не по-дълъг от една година.
Чл. 51. (1) Операторът на разпределителната 
мрежа предоставя на крайния снабдител и дос-
тавчик от последна инстанция информация за 
дължимата сума от съответния клиент, вследствие 
на установеното неизмерване, непълно или неточ-
но измерване, определена на база коригираните 
количества електрическа енергия, действащата 
цена, по която операторът на разпределителната 
мрежа закупува от обществения доставчик елек-
трическа енергия за покриване на технологичните 
си разходи и дължимите мрежови цени.